Dora Baltea

Dora Baltea  (italiensk: Dora Baltea; fransk: Doire Baltée; frankoprovençalsk: Duère eller Jouère) er en italiensk elv. Den er en sideelv til Po og er rundt 168 km lang. Elvens utspring er i Aostadalen (Valle d'Aosta) ved Mont Blanc, og den renner gjennom dalen og lenger sør gjennom Piemonte. Her renner den gjennom byen Ivrea og Canavese før den når fram til Po i nærheten av Chivasso.

Dora Baltea er en populær elv for rafting med gummibåt og kajakk. Tidlig om sommeren, i mai og juni, har elvene høy vannføring på grunn av snøsmelting fra fjellene. I juli, august og september er elvene roligere og temperaturen høyere.

 Se også 
Dora Riparia – en annen sideelv til Po

 Referanser 

Kategori:Elver i Italia
Kategori:Aostadalen
Kategori:Piemonte
Kategori:Pos vassdragsområde